Uredba Komisije (ES) št. 1562/95

z dne 29. junija 1995

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], kakor je bila nazadnje spremenjena z Uredbo Komisije (ES) št. 3115/94 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, priložene navedeni uredbi, treba sprejeti ukrepe v zvezi z uvrstitvijo blaga, navedenega v Prilogi k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in ker se ta pravila uporabljajo tudi za vse druge nomenklature, ki v celoti ali delno temeljijo na njej ali ki ji dodajajo kakršenkoli dodatne pododdelke in ki so določene s posebnimi določbami Skupnosti z namenom uporabe tarifnih ali drugih ukrepov v zvezi z blagovno trgovino;

ker je treba skladno z navedenimi splošnimi pravili blago, opisano v stolpcu 1 preglednice, priložene tej uredbi, uvrstiti pod ustrezne oznake KN, navedene v stolpcu 2, iz razlogov, opredeljenih v stolpcu 3;

ker je primerno, da ob upoštevanju ukrepov, veljavnih v Skupnosti v zvezi s sistemom dvojne kontrole in predhodnega in naknadnega nadzora Skupnosti za tekstilne izdelke ob uvozu v Skupnost, upravičenec lahko še naprej navaja zavezujoče tarifne informacije glede uvrstitve blaga v kombinirano nomenklaturo, ki jih izdajo carinski organi držav članic in ki niso skladne s to uredbo, skladno z določbami člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3] v obdobju 60 dni;

ker so ukrepi, predvideni s to uredbo, v skladu z mnenjem Oddelka za tarifno in statistično nomenklaturo Odbora za carinsko zakonik,

SPREJELA NASLEDNJO UREDBO:

Člen 1

Blago, opisano v stolpcu 1 priložene preglednice, je s tem uvrščeno v kombinirano nomenklaturo pod ustreznimi oznakami KN v stolpcu 2 navedene preglednice.

Člen 2

Ob upoštevanju ukrepov, veljavnih v Skupnosti v zvezi s sistemom dvojne kontrole in predhodnega in naknadnega nadzora Skupnosti za tekstilne izdelke ob uvozu v Skupnost, se v obdobju 60 dni lahko še naprej navajajo zavezujoče tarifne informacije glede uvrstitve blaga v kombinirano nomenklaturo, ki jih izdajo carinski organi držav članic in ki niso skladne s to uredbo, skladno z določbami člena 12(6) Uredbe Sveta (EGS) št. 2913/92.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. junija 1995

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 345, 31.12.1994, str. 1.

[3] UL L 302, 19.10.1992, str. 1.

--------------------------------------------------

PRILOGA

Poimenovanje blaga | Uvrstitev v oznako KN | Utemeljitev |

(1) | (2) | (3) |

Velike ploske ponjave iz težkega tkanega bombažnega platna, rahlo oblikovane spredaj in zadaj ter namenjene za pokrivanje zgornjega dela prikolice za vozila. Artikel je zarobljen na vseh straneh in ima trakove in kavlje za pritrditev na prikolico. Artikel ima stranske zavihke dolge 16 cm (ponjava). (Glej skico št. 539) | 63061100 | Uvrstitev v skladu s splošnima praviloma 1 in 6 za razlaganje kombinirane nomenklature in z besedilom oznak KN 6306 in 63061100. Glej tudi pojasnjevalne opombe harmoniziranega sistema k tarifni številki 6306. |

+++++ TIFF +++++

|

--------------------------------------------------